Mõned viimase aasta juhtumid Põhja prefektuuri lastekaitseteenistuse ja Põhja prokuratuuri piirkonnast. 1957. aastal sündinud kasuvanaisa väärkohtles mitme aasta vältel (2012–2014) seksuaalselt 2006. aastal sündinud kasulapselast ja astus tüdrukuga lõpuks ka suguühtesse. Paar aastat varem oli sama mees kasutanud sugulise kire vägivaldseks rahuldamiseks tüdruku täditütart. Karistus: 12 aastat vangistust.
Politsei poole pöördus oma abikaasat kahtlustanud vanaema.
Teine juhtum. Veidi asotsiaalne perekond, täpsemalt kaks ema oma meestega. Põhimõtteliselt üks joomaseltskond. Nendega koos elas aeg-ajalt nende lähedane peretuttav (sündinud 1966). Kokku oli perekonnas kaks tütart, keda peretuttav seksuaalselt väärkohtles. Ta ei tunnistanud lõpuni oma süüd, väites, et tema on laste eest hoolitsenud, neile süüa ja maiustusi toonud ning neid armastanud ega mõista, miks ta süüdi mõisteti.